Berapa dalam longkang subsoil di bawah padang atau halaman kita?
Channel: mynormas
Date: 2021-08-18

Berapakah kedalaman yang sesuai untuk longkang subtanah di bawah padang adalah soalan yang sukar di jawab secara tepat. 
Longkang yang cetek lebih cepat menangkap dan membawa air keluar dari padang maka padang lebih cepat boleh digunakan tetapi longkang yang dalam memberi ruang pengudaraan lebih besar dan membawa muka air (water table) lebih jauh ke bawah, ertinya padang lebih selamat utk penjagaan rumput tetapi air mungkin akan bertakung di permukaan lebih lama berbanding longkang cetek. 
Awas: longkang cetek perlu di pasang lebih dekat di antara satu sama lain maka jumlah longkang lebih banyak maka kos meningkat. Selain itu, oleh kerana jumlah air yang akan keluar selepas hujan akan mendadak, kawasan pembuangan air juga perlu besar dan cekap. DAN, longkang cetek lebih mudah rosak akibat pengudaraan tanah seperti hollow-tine atau solid tine malah oleh pemain atau pengguna padang yang lain. 
Longkang dalam pula mempunyai masalah aliran air ke dalamnya lambat terutamanya selepas beberapa tahun bila selut mula menyumbat ruang antara partikel tanah di atas longkang tersebut dan juga jika kecondongan tidak cukup curam (lebih mudah membina longkang cetek yang curam). 
Di dalam video ini, saya terangkan tiga faktor yang mempengaruhi kedalaman longkang subtanah di padang.